Борис Младенов-Young
Животът е за всяка земна твар…

chitanka.info

Животът е за всяка земна твар

най-висше и неотменимо право,

но туй природно дело величаво

е еднократен краткотраен дар.

И тъй е нежен, крехък и раним,

че даже и най-леката вихрушка

ще го отвее, като го разлюшка,

и често няма как да го спасим.

От болести по чудо оцелял,

една мечта лелеех непрестанно —

да се отдам на поприще хуманно;

Постигнах своя светъл идеал —

на болното от рак човешко тяло

живота си аз посветих изцяло!

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.